Stolček za hranjenje bo po vsakem obroku, vsaj v začetnih mesecih uvajanja goste hrane, precej zapacan, to vam zagotavljamo! Še posebno bo zapacan, če se boste odločili za uvajanje po metodi BLW, ko otrok sam prijema in okuša hrano. Vendar se ne bojte! Sodobni jedilni stolčki so izdelani tako, da se preprosto in hitro čistijo!
Materiali oz. tkanine so gladke in se lahko obrišejo z vlažno krpo. Udobne podloge jedilnih stolčkov se lahko snamejo in operejo ali v stroju ali pod tekočo vodo (preverite in upoštevajte navodila proizvajalca). Najpomembnejše pa je, da lahko snamete pladenj jedilnega stolčka. Tako ga preprosto pomijete v umivalniku in stolček je že pripravljen na nov obrok in nove dogodivščine. Vas pa čaka samo še čiščenje tal!